stanford-oval/wikipedia huggingface dataset:
שלום מור
ביוגרפיה

שלום מור נולד בעיר לוד לרבקה ולמשה מושיאשוילי שעלו בשנת 1972 מגיאורגיה. כשהיה בן 7 עיברת אביו את שם המשפחה למור. כשהיה בן 12 עבר עם משפחתו לראשון לציון.
מגיל צעיר נמשך למוזיקה אף על פי שגילה כישרון רב בכדורגל ומאמניו ייעדו לו קריירה מזהירה כשחקן מוביל אך במהרה המוזיקה תפסה מקום מרכזי בחייו ובגיל 15 לקח את שיעורי הגיטרה הראשונים שלו באופן פרטי והחל לנגן בגיטרה קלאסית. כעבור זמן קצר החל לנגן בגיטרה חשמלית וכבר בגיל 16 החל להלחין, ליצור ולהופיע בהרכבי רוק כגיטריסט. בגיל 22, כשנה לאחר שירות הצבאי, פנה ללימודי רפואה משלימה והוסמך כמטפל בשיאצו, רפלסולוגיה ופרחי באך.
במהלך טיול לים המלח במצוקי דרגות שמע נגינת כלי פריטה ששבה את ליבו, כך פגש את הטאר הפרסי כשניגן בו הזמר מוש בן ארי. מאותו רגע מכר את הגיטרה החשמלית ופנה לשקידה ולימוד בנגינה בכלי שחידש את דרכו המוזיקלית. בגיל 24 החל ללמוד באופן פרטי שירה ופיתוח קול עם הזמרת אהובה עוזרי.
בשנת 2007 יצא לאור אלבומו הראשון, "לקראתך", בו נכללו שיריו ושיתוף הפעולה עם עמיר לב ואהובה עוזרי בשיר "זוהר מוכר" והצטרף לפרויקט של עידן רייכל כנגן כלי פריטה.
הוא והחל ללמוד נגינה בטאר פרסי אצל הרב אייל סעיד מאני. עם הפרויקט של עידן רייכל הופיע שלום והקליט באלבומים "בין קירות ביתי" ו"הביתה הלוך חזור".
באותה שנה שיתף פעולה עם שלמה גרוניך בתוכנית דואט ישראלי בו ביצעו יחדיו משיריהם.
בשנת 2008 השתתף בהקלטות לאלבומו של מתיסיהו "Light" ושיתף פעולה בהקלטות אלו עם המפיק דייוויד קאהן (David Kahn). בשנת 2009 הצטרף להופעותיו של מתיסיהו בניו יורק.
בשנת 2011 שיתף פעולה עם בן דודו השחקן והקומיקאי שלום מיכאלשווילי והשחקנית דניאלה וירצר בקליפ לשיר "ספרי לי" שכתב והלחין, בהפקתו המוזיקלית של לני בן בשט וניהולו האומנותי של גדי גידור בחברת התקליטים NMC United כמו כן העלה את המופע "טביליסי שיראז תל אביב" בפסטיבל העוד בו ביצע שירים מגאורגיה, פרס, אזרבייג'ן, ארמניה וכורדיסטן.
אלבומו השני, "תמיד מול עיני", יצא לאור בשנת 2012. באותה שנה השתתף במופע "מקום בעולם" עם מאיר בנאי.
בשנת 2013 הקים יחד עם המוזיקאי והמפיק לני בן בשט את ההרכב "מלפוף קולקטיב" (The Malfoof Collective). צילמו את הקליפ לשיר העם הגיאורגי "Gandagana".
במהלך שנות יצירתו הקליט, ניגן ושיתף פעולה עם אומנים רבים והפקות בארץ ובעולם, כגון אינדיה ארי (India Arie), וויו פארקה טורה (Vieux Farka Toure), מתיסיהו, דייוויד קאהן, כוכב נולד, דה ווייס (The Voice) מאיר בנאי, שמעון בוסקילה, גלעד שגב, עידן רייכל, הברירה הטבעית, אליעד נחום, עומר אדם, יובל דיין, חנן בן ארי ועוד רבים.
אלבומים

2007 - "לקראתך"
2012 - "תמיד מול עיני"
לאופרד 2

| --- | --- |

למעלה: לאופרד בשטח. למטה: לאופרד 2A7 בתצוגה.
 מידע כללי
 סוג:  טנק מערכה
 מדינה מייצרת:  גרמניה גרמניה
 יצרן:  KNDS Deutschland, Maschinenbau Kiel 
 משתמשים עיקריים:  גרמניה ומדינות רבות באירופה
 משתמשים משניים:  קנדה, טורקיה ואחרות
 מחיר:  5.74 מיליון דולר עבור דגם A6
 שנת ייצור:  1979
 תקופת השימוש:  1979–הווה (כ־45 שנים) 
 דגם קודם:  לאופרד 1
 מערכה מרכזית:  מבצעי טורקיה בסוריה בזמן מלחמת האזרחים מלחמת אוקראינה-רוסיה
 יחידות שיוצרו:  3,480 
 מידע טכני
 אורך:  7.69 מטרים
 רוחב:  3.70 מטרים
 גובה:  2.79 מטרים
 משקל:  62.30 טונות
 מהירות:  כביש: 72 קמ"ש, שטח: 45 קמ"ש Leopard 2A6
 טווח פעולה:  550 ק"מ
 מנוע:  דיזל, 1,500 כוח סוס
 שריון:  מסווג, שריון מרוכב
 צוות:  4
 מערכות נשק
 חימוש עיקרי:  תותח טנק 120 מ"מ מסוג Rheinmetall L55
 חימוש משני:  שני מקלעים 7.62 מ"מ MG3
 
לאופרד 2A5 של צבא גרמניה.
לאופרד 2 (Leopard 2) הוא טנק מערכה עיקרי מתוצרת גרמניה שהחליף את קודמו, לאופרד 1. הטנק פותח בראשית שנות ה-70 של המאה ה-20, ונכנס לראשונה לשירות בבונדסוור בשנת 1979. גרסאות של הטנק שירתו בכוחות הגרמניים ובמדינות אחרות בשלהי שנות ה-90 של המאה ה-20 ובמאה ה-21.
לטנק שתי גרסאות עיקריות: גרסת KWS-I בעלת השריון המאונך, וגרסת KWS-II בעלת שריון תותח זוויתי. הטנק תוכנן עבור זירת הלחימה האירופאית והרוסית ולכן מצטיין בעמידות לטמפרטורה נמוכה, תנאי שלג קשים וניתן אף להכשירו לחצות מכשולי מים, כגון נהרות. טנק הלאופרד 2 בנוי לנוע בשטחים בוציים, חוליים ומושלגים, זאת בזכות זחל ענק המחלק את משקלו של הטנק בצורה אפקטיבית על שטח נרחב, וכך מפחית את הסיכוי לשקיעת הטנק. הטנק כולל מערכת הדמאה תרמית, ומד טווח לייזר (מט"ל). כמו כן הטנק יכול לעבור במים בעומק של 4 מטר בעזרת שנורקל.
גרסתו האחרונה של הטנק, הלאופרד 2A7, נחשב לטנק מערכה מודרני ומתקדם והוא עומד בשורה אחת יחד עם טנקים כמו אברהמס M1A2, מרכבה סימן 4 והצ'אלנג'ר 2 אם כי מחיר ייצורו כפול ממחיר האברהמס M1A2 והמרכבה סימן 4מ.
בטנק משתמשות גרמניה, אוסטריה, דנמרק, הולנד, נורווגיה, שווייץ, שוודיה, ספרד, פינלנד, יוון, פולין, טורקיה, סינגפור, קנדה, צ'ילה ופורטוגל. מדינת ישראל בחנה אפשרות של רכישת הלאופרד 2 אולם ויתרה על אפשרות זאת בשל עלותו הגבוהה.
טנק פנתר KF51 שייצורו החל בשנת 2022 מבוסס על טנק זה.
מבנה והנדסה > חימוש

דגמים קודמים של הלאופרד 2 כללו תותח טנק 120 מ"מ L44 של חברת ריינמטאל אנלוגי או שווה בביצועים לתותחים המצוי גם על טנקים מערביים רבים, אך בשנות ה-2000 הוחלט לפתח עוד שדרוג לטנק, מאחר שטנקים מייצור רוסי שהיו נפוצים אצל אויב פוטנציאלי היו חמושים בתותח בעל אורך L48. היה צורך בתותח חזק וארוך יותר, ולכן לאופרד 2 A5 קיבל תותח Rheinmetall L55.
הלאופרד 2 A5\A6 מסוגל לפגוע במטרות ממרחק של עד 5000 מטר בזכות התותח שלו, בניגוד לטנקים אחרים שהיו חמושים בתותח L44 ומוגבלים ב-3500 מטר. הטנק מסוגל לירות פגזים חודרי שריון (ח"ש) מדגם DM-53, שבזכות תותח ה-Rheinmetall L55 יכולים לחדור עובי של עד 850 מ"מ פלדה יצוקה ממרחק 2000 מטר. הטנק נושא 42 פגזים, 27 מהם מצויים בבטן הטנק, ליד הנהג. עוד 15 פגזים מצויים בחלקו האחורי של הטנק לטעינה מהירה.
מבנה והנדסה > הנעה ועבירות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ללאופרד 2 מנוע דיזל מדגם MTU MB 873 המספק 1,500 כוחות סוס (1,103 קילוואט). מנוע זה הוא מנוע 4 פעימות בנפח 47.6 ליטר עם 12 צילינדרים בעל מגדש טורבו ומקורר נוזלית. המנוע יכול להשתמש במספר דלקים וצריכת הדלק שלו היא 300 ליטר ל-100 ק"מ בכביש ו-500 ליטר ל-100 ק"מ בשטח. המהירות המרבית שלו על הכביש היא 68 קמ"ש.
התמסורת של הלאופרד 2 היא מדגם Renk HSWL 354 אוטומטית בעלת 4 הילוכים קדמיים ו-2 הילוכים אחוריים, וכוללת ממיר מומנט.
מכלי הדלק הם בעלי קיבולת של 1,160 ליטר, המקנה ללאופרד 2 טווח מבצעי של 500 ק"מ.
הלאפורד 2 תוכנן גם לצלוח נהרות ומכשולי מים. הוא יכול לחצות מכשולי מים בעומק 120 ס"מ ללא שום הכנה, ומכשולי מים בעומק של עד 4 מטר, אחרי התאמה, הכוללת בין השאר הוספת "שנורקל" גדול בגג הצריח.
מבנה והנדסה > מיגון

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
השריון של הלאופרד 2 הוא שריון מרוכב מרווח רב-שכבתי. הרכב השריון הוא שילוב של לוחות פלדה בעלי קשיות, גמישות ורקיעות שונות, חומרים אלסטיים וחומרים לא-מתכתיים. השריון הוא תוצאה של מחקר על האפקט של מטען חלול וייתכן שמבוסס על שריון בורלינגטון הבריטי, שהוצג בפני גרמניה ב-1970 ומאוחר יותר פרטיו ניתנו לממשלת גרמניה המערבית. השריון החזיתי של הלאופרד 2 תוכנן לעמוד נגד חודרנים קינטיים (ח"ש-מנעל) ופגזים בעלי רש"ק חלול. בשנות ה-80 של המאה ה-20, העריכו שהשריון החזיתי של הלאופרד 2 יכול לבלום את פגזי הח"ש-מנעל (חודרנים קינטיים) שנורים מתותחי 125 מ"מ (תותח הטנקים הנפוץ במדינות הגוש המזרחי) הנורים ממרחק של 1,500 מטר.
העובי המרבי של שריון הלאופרד 2A4 הוא 800 מ"מ. נתון זה מתבסס על מדידות לא רשמיות והערכות שביצעו חיילים לשעבר בצבא גרמניה. בלאופרד 2A5 ואילך, העובי הוגדל ל-1,500 מילימטרים (1.5 מטרים) באמצעות הוספת מודולי שריון בצורת טריז.
השריון הצידי והאחרון מתוכנן להגן בפני מקלעים כבדים, קליעים בקליבר בינוני (כגון פגזי תותחים אוטומטיים) ופגזי טנקים מדורות ישנים. צידי התובה מכוסים בפלטות בזוקה להגנה מפני קליעים ורקטות נ"ט. השליש הקדמי של התובה כולל פלטות בזוקה כבדות, בעוד ששאר הפלטות עשויות מגומי מחוזק בפלדה. הגחון משופע ומתוגבר בתלמים ובליטות על מנת להגן נגד מוקשים.
דגמים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הדגמים המתקדמים ביותר של הלאופרד 2 הם ה-A6 וה-A7A1 (עם מערכת הגנה אקטיבית לטנקים). ב-2023 הוכרז על דגם חדש בסדרה: לאופרד 2A8, שיבוסס על הדגם 2A7HU בתוספת מערכת הגנה אקטיבית לטנקים מדגם "מעיל רוח" הישראלית.
גרסאות נוספות

על תובת הלאופרד 2 פותחו מספר טנקי הנדסה בהם טנק גישור, טנק-דחפור, טנק-דחפור עם מחפר וטנק עם מגוב נגד מוקשים וגרסה ללוחמה בשטח בנוי.
לאופרד 2PSO המיועד ללוחמת שריון בשטח בנוי. נוספה כף דחפור וקנה התותח קוצר כדי לשפר את יכולת התמרון בשטחים צפופים
טנק גישור "לגואן", על בסיס הלאופרד 2
לאופרד 2A7. הגרסה החדשה ביותר של הטנק
שירות מבצעי > משתמשים

גרמניה גרמניה: בסך הכל שירתו בבונדסוור למעלה מ-2,000 טנקי לאופרד 2 על שלל דגמיהם, אך מספרם קוצץ באופן דרסטי מטעמי חיסכון וכיום משרתים בו רק כ-250 מדגמי A6,‏ A6M ו-A7.
אוסטריה אוסטריה: 114 טנקים מדגם A4.
אינדונזיה אינדונזיה: כ-100 טנקים מדגם A4.
דנמרק דנמרק: כ-57 טנקים מדגמי A5 ועוד מספר טנקי A4 לחלקי חילוף.
הולנד הולנד: 445 טנקים מדגם A4, חלק מהם שודרגו לרמת A5 ומאוחר יותר לרמת A6. מכרה רבים מהטנקים שלה למדינות אחרות. כיום לרשותה כ-18 טנקים כחלק מיחידה בצבא של גרמניה (חטיבה 43/גדוד 414).
נורווגיה נורווגיה: 52 טנקים הולנדיים משומשים מדגם A4.
סינגפור סינגפור: כמאה טנקים מדגם A4.
ספרד ספרד: כ-327 טנקים מדגמי A4 ו-A6.
פולין פולין: 142 טנקים מדגם A4 ועוד 105 טנקים מדגם A5.
פורטוגל פורטוגל: 37 טנקים הולנדיים משומשים מדגם A6.
פינלנד פינלנד: לצבא פינלנד כ-100 טנקי A6 הולנדיים משומשים ועוד כמאה טנקי A4 בשירות מילואים.
צ'ילה צ'ילה: 132 טנקים מדגמי A4 משודרגים, מתכננת לרכוש טנקים נוספים.
קנדה קנדה: 112 טנקים ממגוון דגמים, כולל טנקי הנדסה.
שוודיה שוודיה: כמאה טנקים.
טורקיה טורקיה: 354 טנקים מדגם A4.
אוקראינה אוקראינה: החל מסוף מרץ 2023 החל להגיעה לידי אוקראינה טנקים מרחבי אירופה
רומניה
שירות מבצעי > המלחמה בסוריה

במבצע מגן הפרת שלח צבא טורקיה טנקי M60T סברה ולאופרד 2A4 לתוך שטחי סוריה שבשליטת המדינה האסלאמית. לוחמי דאעש הצליחו להשמיד מספר טנקי לאופרד 2 ולקחת שלל אחרים באמצעות טילי נ"ט רוסיים ומטעני גחון.
שירות מבצעי > המלחמה באוקראינה

ב 8 ביוני 2023 בקרב מול צבא רוסי הושמדו 8 טנקים מסוג לאופרד 2 (2 לאופרד 2A6 ו 6 לאופרד 2A4) בעזרת ארטילריה,טילי נ"ט וFPV רחפנים)
https://oboz.info/wp-content/uploads/2023/06/IMG_20230609_190947_254.jpg
לאופרד 3

לפי דיווחים באתרי חדשות צבאיים אירופיים גרמניה וצרפת יפתחו יחד את הלאופרד 3. לפי הפרסום, המדינות יערכו מחקר ואפיון שעתיד להסתיים ב-2018. שיתוף הפעולה יערך בין יצרן הלאופרד, Krauss-Maffei Wegmann לבין Nexter Systems הצרפתית יצרנית טנק ה-Leclerc. פיתוח הטנק אמור להסתיים עד 2030.
על פי הדיווחים אחת ההחלטות להאיץ את פיתוח טנק המלחמה החדש הוא העימות באוקראינה והחשיפה האחרונה של הטנק הרוסי החדש T-14 ארמטה.
דאגה נוספת של הצבא הגרמני היא שהפגז הקינטי שמשמש בטנק של הלאופרד 2 אינו יעיל נגד טנקי T90 וגם לא מול ה-T-14 העתידי. Hans Rühle מי שהיה בעברו מתכנן מדיניות במשרד ההגנה הגרמני, מסביר כי מדובר בפגז קינטי מבוסס טונגסטן (Tungsten) מדגם DM63. לפיו, זוהי תחמושת לא יעילה נגד הטנקים הרוסים החדשים.
לפי הפרסום, הפתרון טמון בפגז קינטי עם ליבת אורניום ובקוטר תותח טנק יותר גדול.
הערות שוליים

↑  Canada Acquires 120 Leopard 2 Tanks from German, Dutch Surplus, Defense Update, 2007
↑  http://www.fas.org/man/dod-101/sys/land/row/leopard2-002.jpg
↑  http://www.fas.org/man/dod-101/sys/land/row/leopard-2a5-kl19.jpg
↑  המשלוח הראשון של טנקי Leopard 2 מגרמניה נשלח לאוקראינה, באתר Israel Defense, ‏2023-03-28
↑  http://www.israeldefense.co.il/he/content
| טנק |
| --- | --- | --- |
| ערכי משנה | היסטוריה של הטנקים • מבנה הטנק • סוגי טנקים • דגמי טנקים עיקריים (לפי ארצות) |  |
| מיגון הטנק | שריון פסיבי • שריון מרוכב • שריון ריאקטיבי • מערכת הגנה אקטיבית לטנקים • מדוכות עשן |  |
| ראו גם | לוחמת שריון • חיל שריון • רכב קרבי משוריין  • טנקים בשירות צה"ל • חיל השריון הישראלי |  |
| נגד טנקים | נגד טנקים • רקטה נגד טנקים • טיל נגד טנקים • תעלת נ"ט • בזנ"ט • מטען גחון |  |
דגמים נבחרים • טנקי מערכה מודרניים
| --- | --- |
בקרת זהויות :  NLI: 987007563419805171  GND: 4122261-1  LCCN: sh86005780 
מודל שריון משופע של לאופרד 2A5
תקריב על הלאופרד 2A7+, הכולל תוספות שריון מודולריות להגנה מוגברת
לאופרד 2SG עם שריון מרוכב מסוג AMAP.
פול שולמן

| --- | --- |

פול שולמן
 לידה:  31 במרץ 1922 הברונקס ארצות הברית ארצות הברית
 פטירה:  15 במאי 1994 (בגיל 72) חיפה ישראל ישראל
 מקום קבורה:  בית הקברות היהודי שדה יהושע (כפר סמיר) 
 תאריך עלייה:  מאי 1948
 מדינה:  ארצות הברית 
 השכלה:  האקדמיה הימית של ארצות הברית 
 השתייכות:  הצי האמריקני הצי האמריקני   ההגנה   צבא הגנה לישראל
 דרגה:   אלוף
 תפקידים בשירות
 פעיל במוסד לעלייה ב'  מפקד חיל הים
 פעולות ומבצעים
 מלחמת העולם השנייה   מלחמת העצמאות
 תפקידים אזרחיים
 יועץ לשר הביטחון
 
ראש הממשלה דוד בן-גוריון מבקר בחיל הים ומקבל הסבר לפעולת הסקסטנט ממפקד חיל הים פול שולמן, 1949.
נחמן פול שולמן (עיברת את שמו לשאול בן-צבי; 31 במרץ 1922 – 15 במאי 1994) היה מפקד חיל הים הישראלי הראשון בפועל (בתפקיד ראש המטה). ממתנדבי חוץ-לארץ (מח"ל).
הערות שוליים

| --- | --- |
בקרת זהויות :  NLI: 987007298015505171  GND: 143420577  ISNI: 0000 0001 1474 2791  LCCN: no2007067103  SNAC: w67z1n37  VIAF: 68710179   WorldCat (עם VIAF): 68710179
לווטוריום

הלווטוריום במנזר בטאליה בפורטוגל
לווטוריום מהמאה ה-12 במנזר ת'ורונט שבפרובאנס, צרפת.
לווטוריום (בלטינית Lavatorium, רבים Lavatoria; מהמילה Lavare - "לרחוץ") היה אגן הרחצה המשותף במנזר בימי הביניים. הלווטוריום ששימש לרחצת הידיים לפני הארוחה, מוקם בדרך כלל בקלויסטר בסמוך לרפקטוריום (חדר האוכל). המתקן כלל אגן שניזון ממים זורמים, בין בדמות כיור מוארך או בדמות מזרקה עגולה, מתומנת או מסוגננת. לעיתים היה הלווטוריום מעוטר בעושר רב וכלל מספר אגנים מדורגים.
יוסיפ דרמיץ'

יוסיפ דרמיץ' (בקרואטית: Josip Drmić; נולד ב-8 באוגוסט 1992) הוא כדורגלן שווייצרי המשחק בעמדת החלוץ בדינמו זאגרב. שיחק בנבחרת שווייץ ורשם 35 הופעות ו-10 שערים במדיה.
קריירת מועדונים

דרמיץ' נולד להורים בוסנים-קרואטים בלאכן שבקנטון שוויץ. ב-2001 הוא התחיל לשחק כדורגל, במחלקת הנוער של פ.צ. ציריך. הוא התקדם בקבוצות הנוער השונות, עד שהגיע לקבוצת המילואים פ.צ. ציריך ב'. הוא ערך את הופעת הבכורה שלו בקבוצה הבוגרת של ציריך ב-6 בפברואר 2010, כאשר נכנס כמחליף במשחק נגד נשאטל גזמאקס. הוא כבש את שער הבכורה שלו בליגת העל השווייצרית ב-4 בפברואר 2012, במשחק נגד לוצרן שהסתיים בתוצאה 1-1. במהלך עונת 2012/2013 דרמיץ' כבש 19 שערים ב-39 הופעות בכל המסגרות.
ביולי 2013 דרמיץ' הצטרף לנירנברג מהבונדסליגה, וחתם בקבוצה על חוזה ל-4 שנים. ב-18 באוגוסט 2013 הוא כבש את שער הבכורה שלו בקבוצה, בתיקו 2-2 נגד הרטה ברלין. הוא סיים את עונתו הראשונה בקבוצה עם 17 שערי ליגה ב-33 הופעות והיה מדורג במקום השלישי בטבלת מלך השערים בבונדסליגה בעונה זו. למרות זאת, נירנברג ירדה לבונדסליגה השנייה.
ב-12 במאי 2014 דרמיץ' חתם בבאייר לברקוזן על חוזה ל-5 שנים. ב-17 ביוני 2015 חתם בבורוסיה מנשנגלדבך לארבע שנים. בינואר 2016 הושאל להמבורג עד לתום העונה. ב-24 ביוני 2019 דרמיץ' חתם בנוריץ' סיטי מהפרמייר ליג. בשנת 2021 הושאל לקבוצת רייקה מליגת העל הקרואטית ולאחר שנה עבר לדינמו זאגרב.
נבחרת שווייץ

דרמיץ' שיחק בנבחרות שווייץ עד גיל 19 ועד גיל 21. בשנת 2012 הוא שיחק עם נבחרת שווייץ באולימפיאדת לונדון.
ב-11 בספטמבר 2012 דרמיץ' ערך את הופעת הבכורה שלו במדי נבחרת שווייץ הבוגרת בניצחון 0-2 על אלבניה במוקדמות מונדיאל 2014. הוא כבש לראשונה במדי שווייץ ב-6 במרץ 2014, במשחק ידידות נגד קרואטיה, שהסתיים בתוצאת שוויון 2-2. במשחק זה דרמיץ' כבש את שני השערים שנכבשו לזכות נבחרתו.
דרמיץ' זומן לסגל שווייץ למונדיאל 2014. במשחק האחרון של שלב הבתים, נגד הונדורס, דרמיץ' בישל לשרדאן שאקירי שניים משלושת שעריו במשחק זה, מה שהעלה את שווייץ לשמינית גמר הטורניר.
בריידי נון

| --- | --- |

 לידה:  30 בדצמבר 2005 (בן 18) Forked River, ארצות הברית 
 מדינה:  ארצות הברית 
 תקופת הפעילות:  מ-2010 
 פרסים והוקרה:  פרס גילדת שחקני המסך למשחק מצוין לאנסמבל שחקנים בסדרת דרמה (2012) 
 פרופיל ב-IMDb
 
בריידי נון (באנגלית: Brady Noon; נולד ב-30 בדצמבר 2005) הוא שחקן אמריקאי.
קריירה

נון החל את הקריירה בשנת 2010 כשהופיע בסדרת הטלוויזיה אימפריית הפשע. בסדרה גילם את תומאס דרמודי.
בשנת 2019, הוא גילם את ת'ור בסרט הקומדיה "ילדים טובים".
בשנת 2021 דיבב את קולו של גרג הפלי בסרט המצויר של דיסני+, יומנו של חנון, ובסרט ההמשך מ-2022, יומנו של חנון 2: רודריק שולט.
בשנת 2021, הוא גילם את אוון מורו בסדרה של דיסני+ "The Mighty Ducks: Game Changers", ובשנה לאחר מכן הופיע בסרט הקומדיה חתונה בהפתעה. ובסרט "Family Leave" של נטפליקס בתור ואייט.
בשנת 2023, הוא לוהק לתפקיד רפאל בסרט צבי הנינג'ה: טירוף המוטנטים. בספטמבר 2021, הוא לוהק לתפקיד לוקאס הוליסטר במערבון ראסט  אך הוחלף על ידי פטריק סקוט מקדרמוט באפריל 2023,  עקב הפסקת ההפקה במשך יותר משנה, אשר נגרמה על ידי תקרית הירי במהלך צילומי הסרט .
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2019 | ילדים טובים | ת'ור |  |
| 2021 | יומנו של חנון | גרג הפלי | דיבוב |
| 2022 | חתונה בהפתעה | ג'ורג' |  |
| 2022 | יומנו של חנון 2: רודריק שולט | גרג הפלי | דיבוב |
| 2023 | צבי הנינג'ה: טירוף המוטנטים | רפאל | דיבוב |
| 2023 | המכתש על הירח | הקטור | ללא קרדיט |
| 2023 | משפחה לא מחליפים | וויאט ווקר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010–2013 | אימפריית הפשע | תומאס דרמודי | 30 פרקים |
| 2020–2021 | The Mighty Ducks: Game Changers | אוון מורו | תפקיד ראשי (2 עונות); 20 פרקים |
| TBA | Tales of the Teenage Mutant Ninja Turtles | רפאל | סדרת אנימציה עתידית של פרמאונט+ |
פרסים ומועמדויות

| פרס | שנה | קטגוריה | פרויקט | תוצאה | מקור |
| --- | --- | --- | --- | --- | --- |
| פרס בחירת הילדים של ניקלודיאון | 2023 | כוכב טלוויזיה אהוב (ילדים) | The Mighty Ducks: Game Changers | מועמדות |  |
| פרס בחירת הילדים של ניקלודיאון | 2024 | מדבב אהוב מסרט אנימציה | צבי הנינג'ה: טירוף המוטנטים | מועמדות |  |
| פרס גילדת שחקני המסך | 2012 | הביצוע הטוב ביותר של אנסמבל בסדרת דרמה | אימפריית הפשע | זכייה |  |
הערות שוליים

1 2  Yomary, Tatayana (2 בדצמבר 2022). "Who Are Brady Noon's Parents? Details on the Child Actor's Family Life". Distractify. נבדק ב-25 באפריל 2023. {{cite web}}:  (עזרה)
↑  D'Alessandro, Anthony (20 במרץ 2018). "Universal R-Rated Kids Comedy 'Good Boys' From Seth Rogen's Point Grey Adds Four". Deadline Hollywood. ארכיון מ-6 באוגוסט 2019. נבדק ב-25 באפריל 2023. {{cite web}}:  (עזרה)
↑  "Diary of a Wimpy Kid - Official Trailer - IGN Video". IGN (באנגלית). 19 באוקטובר 2021. ארכיון מ-15 במאי 2022. נבדק ב-25 באפריל 2023. {{cite web}}:  (עזרה)
↑  Brady Noon and Connor Noon attend a special screening of the film "Marry Me" at the Directors Guild of America in Los Angeles, California, U.S.
↑  Grobar, Matt (12 בדצמבר 2022). "'Wednesday's Emma Myers & Brady Noon Join McG-Directed Body-Swap Comedy 'Family Leave' For Netflix". Deadline Hollywood. נבדק ב-25 באפריל 2023. {{cite web}}:  (עזרה)
↑  Bolton, Cameron (15 בדצמבר 2022). "Emma Myers and Brady Noon Join the Cast of Family Leave". MovieWeb. נבדק ב-25 באפריל 2023. {{cite web}}:  (עזרה)
↑  Murphy, J. Kim (5 במרץ 2023). "'Teenage Mutant Ninja Turtles: Mutant Mayhem' Unveils Full Voice Cast, Including Jackie Chan as Splinter". Variety. ארכיון מ-5 במרץ 2023. נבדק ב-25 באפריל 2023. {{cite web}}:  (עזרה)
↑  Hipes, Patrick (14 בספטמבר 2021). "'Rust': Travis Fimmel, Brady Noon And Frances Fisher To Ride With Alec Baldwin In His Western". Deadline Hollywood. ארכיון מ-15 בספטמבר 2021. נבדק ב-25 באפריל 2023. {{cite web}}:  (עזרה)
↑  D'Alessandro, Anthony; Patten, Dominic (21 באפריל 2023). "Alec Baldwin's 'Rust' Restarts Production In Montana; New Safety Officers Added To Film After Fatal 2021 Shooting". Deadline Hollywood. נבדק ב-25 באפריל 2023. {{cite web}}:  (עזרה)
↑  D'Alessandro, Anthony; Patten, Dominic (21 באוקטובר 2021). "Alec Baldwin 'Discharged' Prop Gun That Killed 'Rust' Cinematographer & Injured Director On Set; Actor Questioned And Released – Update". Deadline Hollywood. ארכיון מ-22 באוקטובר 2021. נבדק ב-25 באפריל 2023. {{cite web}}:  (עזרה)
↑  Goldberg, Lesley (12 בפברואר 2020). "Lauren Graham to Star in 'The Mighty Ducks' TV Series for Disney+". The Hollywood Reporter. ארכיון מ-25 באוקטובר 2020. נבדק ב-25 באפריל 2023. {{cite web}}:  (עזרה)
↑  Every Kids’ Choice 2024 Winner!, Nick (באנגלית)
| --- | --- |
בקרת זהויות :  ISNI: 0000 0004 8033 1159  VIAF: 11158125105814932792   WorldCat (עם VIAF): 11158125105814932792
ג'וזף טאוסיג

| --- | --- |

 לידה:  30 באוגוסט 1877 דרזדן, הקיסרות הגרמנית הקיסרות הגרמנית
 פטירה:  29 באוקטובר 1947 (בגיל 70) בת'סדה, מרילנד, ארצות הברית ארצות הברית (48 כוכבים)
 מקום קבורה:  בית הקברות הלאומי ארלינגטון 
 מדינה:  ארצות הברית 
 השכלה:  האקדמיה הימית של ארצות הברית 
 צאצאים:  Joseph K. Taussig Jr. 
 השתייכות:  הצי האמריקניצי ארצות הברית
 תקופת הפעילות:  1941–1895   1947 – 1943
 דרגה:   תת-אדמירל
 תפקידים בשירות
 מפקד המשחתת אמן מפקד המשחתת וודסוורת' מפקד המשחתת ליטל מפקד סיירת ממוגנת קליבלנד מפקד מספנת נורפוק
 פעולות ומבצעים
 מלחמת ארצות הברית–ספרד מלחמת ארצות הברית–הפיליפינים מלחמת העולם הראשונה מלחמת העולם השנייה
 עיטורים
 מדליית השירות המצוין לגיון ההצטיינות לב הארגמן מסדר מיכאל הקדוש וג'ורג' הקדוש
 
ג'וזף קנפלר טאוסיג (באנגלית: Joseph Knefler Taussig;‏ 30 באוגוסט 1877 – 29 באוקטובר 1947) היה תת-אדמירל יהודי בצי האמריקאי. זכה לעיטורים צבאיים רבים. שירת בצי ארצות הברית במלחמת ארצות הברית–ספרד, במלחמת ארצות הברית–הפיליפינים, בעת הנסיגה מקובה, במלחמת העולם הראשונה, בפלישה של ארצות הברית לניקרגואה כחלק ממלחמות הבננה, ובמלחמת העולם השנייה.
קורות חיים

בנם של אדמירל משנה אדוארד טאוסיג ורעייתו אלן קנפלר, ג'וזף טאוסיג נולד בדרזדן, גרמניה, שם אביו, אז בדרגת לוטננט, הוצב בשירות מיוחד בשייטת האירופית (חלק מהצי האמריקני בסוף המאה ה-19 ובתחילת המאה ה-20) החל מפברואר 1877 ועד ינואר 1880. כאחד מחמשת בניהם של אדוארד ואלן, החל ג'וזף את הכשרתו באקדמיה הימית של ארצות הברית (USNA), ב-1895. אחיו הבכור, פול טאוסיג, נרשם לאקדמיה הימית של ארצות הברית, אך נפטר ביולי של השנה הקודמת בשל התפרצות פתאומית של דלקת התוספתן. ג'וזף טאוסיג, כמו אחיו המנוח, הצטיין באתלטיקה באקדמיה הימית של ארצות הברית. ככוכב פוטבול הוא שימש כקוורטרבק של נבחרת חיל הים האמריקאי ב-1899. טאוסיג הצטיין גם בתחרויות מסלול ושדה, וכיהן כנשיא התאחדות האתלטיקה של האקדמיה הימית של ארצות הברית. ג'וזף טאוסיג היה השני מבין ארבעה דורות של בוגרי האקדמיה הימית של ארצות הברית במשפחתו, אשר שירתו ברציפות בין השנים 1863–1970, שושלת שהחלה עם אביו, אדמירל משנה אדוארד טאוסיג (1847–1921), המשיכה עם בנו של ג'וזף, קפטן ג'וזף טאוסיג ג'וניור (1920–1999), והסתיימה עם נכדו של ג'וזף, קפטן ג'וזף טאוסיג (נולד ב־1945), מחיל הנחתים של ארצות הברית.
מלחמת ארצות הברית–ספרד

כשפרצה מלחמת ארצות הברית–ספרד באפריל 1898, היה טאוסיג בשנתו האחרונה להכשרתו כצוער (כפי שנקראו פרחי קצונה באקדמיה הימית של ארצות הברית החל מ-1882 ועד 1902). טאוסיג הוצב לשירות באוניית הדגל של אדמירל ויליאם סמפסון, הסיירת ניו יורק, ושירת על סיפונה במהלך ההפצצה האמריקנית על עמדות ספרדיות, באגואדורס ובסנטיאגו דה קובה, כחלק מקרב אגואדורס ב-1 ביולי 1898, כמו גם בקרב הימי על סנטיאגו דה קובה, ב-3 ביולי 1898, שם נמחק הצי הספרדי והאדמירל פסקואל סרוורה נפל בשבי.
טאוסיג היה עיתונאי וסופר פורה ומוכשר לאורך כל שנות הקריירה הצבאית שלו. בשנים מאוחרות יותר, כנותו הישירה וההוגנת עוררה כלפיו את סלידתו המקצועית של תת-מזכיר הצי של ארצות הברית, ולאחר מכן נשיא ארצות הברית, פרנקלין דלאנו רוזוולט, כמו גם את סלידתו המקצועית של מזכיר הצי של ארצות הברית עצמו, ג'וזפוס דניאלס.
טאוסיג שב לאקדמיה הימית של ארצות הברית ב-1899, והשלים בהצלחה את לימודיו שם באותה השנה.
מלחמת ארצות הברית–הפיליפינים

עם סיום לימודיו, הוצב טאוסיג לשירות בסיירת ממוגנת Newark, אשר עזבה את מספנת המעגן בניו יורק במרץ 1899, בדרכה אל הפיליפינים. הספינה עצרה לצורכי הצטיידות באיים הקאריביים, בבירת ונצואלה קראקס, בבירת אורוגוואי מונטווידאו, ובנמלים בצ'ילה ובפרו, בטרם הפליגה במעלה חופה של קליפורניה אל הבסיס הימי Mare Island הסמוך לסן פרנסיסקו לצורך הצטיידות ותיקונים, לקראת הפריסה עם הפלגה האסיאתית. לאחר עזיבתה את החוף המערבי, עצרה ה-Newark בהוואי ובגואם, במסלול אל האוקיינוס השקט, ולבסוף עגנה בפרובינציית קאוויט שבפיליפינים בנובמבר 1899. בחמשת החודשים הבאים, שימשה ה-Newark כ-station ship (ספינה שהוקצתה לתחנה מסוימת, המשמשת כלי שיט, או מספקת חיילים, מתקני תדלוק או תיקון וכו', בהתאם לדרישה), בויגאן שבאי לוזון. במהלך תקופה זו היווה טאוסיג חלק מחוליית חוף שיצאה לפמפלונה, על מנת להציל אזרחים אמריקאים שהוחזקו כבני ערובה על ידי מורדים, אשר פעלו על רקע התנגדותם לשליטתה של ארצות הברית בפיליפינים. כך או אחרת, בעת שהותה שם, הצטוותה חוליית החוף לחזור לספינה. בדצמבר, עברה ה-Newark לעיר אפארי שבפרובינציית קגאיאן, שם קיבלה את כניעתם של המורדים בפרובינציות איזבלה, קגאיאן ובאטאן.